**Doložka vybraných vplyvov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | | |
| **Názov materiálu** | | | | | | | | | | |
| Návrh zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“). | | | | | | | | | | |
| **Predkladateľ (a spolupredkladateľ)** | | | | | | | | | | |
| Ministerstvo dopravy Slovenskej republiky | | | | | | | | | | |
| **Charakter predkladaného materiálu** | |  | | Materiál nelegislatívnej povahy | | | | | | |
|  | | Materiál legislatívnej povahy | | | | | | |
|  | | Transpozícia/ implementácia práva EÚ | | | | | | |
| *V prípade transpozície/implementácie uveďte zoznam transponovaných/implementovaných predpisov:*  Delegovaná smernica Komisie (EÚ) 2022/2407 z 20. septembra 2022, ktorou sa menia prílohy k smernici Európskeho parlamentu a Rady 2008/68/ES, aby sa zohľadnil vedecký a technický pokrok (Ú. v. EÚ L 317, 9. 12. 2022). | | | | | | | | | | |
| **Termín začiatku a ukončenia PPK** | | | | | | *január 2025* | | | | |
| **Predpokladaný termín predloženia na pripomienkové konanie** | | | | | | *február 2025* | | | | |
| **Predpokladaný termín začiatku a ukončenia ZP\*\*** | | | | | |  | | | | |
| **Predpokladaný termín predloženia na rokovanie vlády SR\*** | | | | | | *marec 2025* | | | | |
|  | | | | | | | | | | |
| 1. **Definovanie problému** | | | | | | | | | | |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*  Návrhom zákona sa plní úloha z Programového vyhlásenia vlády SR na roky 2023 – 2027, ktorá znie: „*Vláda zabezpečí zlepšenie legislatívy v oblasti vnútrozemskej plavby s prihliadnutím na poznatky vyplývajúce z aplikačnej praxe a zo zmien vzniknutých revidovaním Európskych pravidiel pre plavbu na vnútrozemských vodných cestách.*“.  Návrhom zákona sa odstraňujú nedostatky vyplývajúce z aplikačnej praxe v oblasti štátneho odborného dozoru vykonávaného Dopravným úradom nad plavidlami, vodnými cestami a prístavmi z dôvodu dôslednejšieho zabezpečenia bezpečnej plavebnej prevádzky a zo zmien vzniknutých 6. revidovaním Európskych pravidiel pre plavbu na vnútrozemských vodných cestách (CEVNI), ktoré sú schválené Rezolúciou Európskej hospodárskej komisie Organizácie Spojených národov č. 24/1985 (ECE/TRANS/SC.3/115).  **Taktiež sa precizujú** ustanovenia, ktoré si vyžiadala aplikačná prax v súvislosti s problémami týkajúcimi sa porušovania prístavného poriadku vydávaného prevádzkovateľom verejných prístavov, ktorými sú prístavy Bratislava, Komárno a Štúrovo a tiež riešiť dlhoročný problém týkajúci sa bagrovania prístavných polôh v obvodoch verejných prístavov na zvýšenie bezpečnosti plavebnej prevádzky a zabezpečenie vhodných plavebných podmienok pre užívateľov verejných prístavov.  Upravuje sa oblasť predkladania žiadostí na účel vydania súhlasu s usporiadaním verejného podujatia a predkladania žiadostí na účel vydania plavebného opatrenia Dopravným úradom, ktorý má v súčasnosti veľmi krátky čas na jeho vydanie, čo má za následok, že vodca plavidla sa neskoro oboznámi so situáciou na vodnej ceste, čo môže zapríčiniť nebezpečné plavebné situácie alebo prestoje plavidla na vyčkávacích miestach, s ekonomickými následkami pre dopravcu.  Upraviť je potrebné aj ustanovenia týkajúce sa registra plavidiel, ktoré si vyžiadala aplikačná prax, napr. pre zápis do registra plavidiel pri plávajúcich zariadeniach sa mení parameter, podľa ktorého sa zápis vykoná, upravuje sa rozsah poskytovaných údajov z registra plavidiel podľa nariadenia vlády Slovenskej republiky č. 342/2018 Z. z. o technickej spôsobilosti plavidiel prevádzkovaných na vnútrozemských vodných cestách, nebude sa požadovať vyhlásenie o zhode vydané výrobcom pre malé plavidlá, ktoré sú klasifikované ako plávajúce zariadenia.  Aplikačná prax si vyžiadala zmenu ustanovení týkajúcich sa odbornej spôsobilosti vnútroštátneho pomocného lodníka, ktorý preukazuje odbornú spôsobilosť získaním plavebnej praxe na plavidle, ktorá sa mu zapisuje do služobnej lodníckej knižky.  Na podnet absolventov kvalifikačných kurzov na odbornú spôsobilosť vodcu malého plavidla ako aj ich školiteľov je žiadúce prehodnotiť rozsah hodín teoretickej časti aj praktickej časti kvalifikačného kurzu a upravuje sa kvalifikačná požiadavka na školiteľa kurzu.  Ďalšou otázkou je vyhotovovanie a využívanie zvukových, obrazových a iných záznamov počas výkonu štátneho odborného dozoru plavebnými inšpektormi Dopravného úradu.  Je potrebné upraviť aj ustanovenia týkajúce sa výšky sankcií a poplatkov najmä v nadväznosti na opakované naplnenie skutkových podstát týkajúcich sa povinností prevádzkovateľov plavidiel. Porušovaním zákona dochádza k opakovanému ohrozeniu bezpečnosti a života osôb na palube plavidla, dôsledkom čoho vznikla potreba reflektovať na opakované porušenia prostredníctvom sankcií, a to takým spôsobom, aby bol zabezpečený ich represívny charakter.  Zároveň je potrebné, aby sa dokončil proces prebratia delegovanej smernice Komisie (EÚ) 2022/2407 z 20. septembra 2022, ktorou sa menia prílohy k smernici Európskeho parlamentu a Rady 2008/68/ES, aby sa zohľadnil vedecký a technický pokrok (Ú. v. EÚ L 317, 9. 12. 2022) do právneho predpisu SR. | | | | | | | | | | |
| 1. **Ciele a výsledný stav** | | | | | | | | | | |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).*  Návrhom zákona sa odstraňujú nedostatky vyplývajúce z aplikačnej praxe a zo zmien vzniknutých revidovaním Európskych pravidiel pre plavbu na vnútrozemských vodných cestách (CEVNI), čím sa zároveň plní jedna z úloh Programového vyhlásenia vlády Slovenskej republiky SR na roky 2023 – 2027 v časti Vnútrozemská plavba.  Návrhom zákona sa na základe aplikačnej praxe precizuje úprava štátneho odborného dozoru vykonávaného Dopravným úradom nad plavidlami, vodnými cestami a prístavmi tak, aby bola dôslednejšie zabezpečená bezpečná plavebná prevádzka pre jej všetkých účastníkov. S tým súvisí aj zvýšenie sadzieb za priestupky a správne delikty tak, aby mali represívny účinok a zároveň aj preventívny účinok. Taktiež sa vyžaduje aj zmena správnych poplatkov v riešenej oblasti s prihliadnutím na administratívnu náročnosť jednotlivých úkonov.  Ďalším cieľom návrhu zákona je úprava ustanovení v oblasti prevádzky verejných prístavov na zabezpečenie efektívnejšieho vymáhania dodržiavania prevádzkového poriadku verejných prístavov.  Čo sa týka transpozície delegovanej smernice (EÚ) 2022/2407, menená smernica Európskeho parlamentu a Rady 2008/68/ES z 24. septembra 2008 o vnútrozemskej preprave nebezpečného tovaru sa odkazuje v oddiele III.1 prílohy III na ustanovenia medzinárodnej dohody o vnútrozemskej preprave nebezpečného tovaru po vnútrozemských vodných cestách (ADN), ktorá sa aktualizuje každé dva roky. V dôsledku toho sa posledná zmenená verzia tejto dohody začala uplatňovať od 1. januára 2023 s prechodným obdobím do 30. júna 2023. Zmenené a doplnené prílohy k tejto dohode sú uverejnené v Zbierke zákonov Slovenskej republiky prostredníctvom oznámenia Ministerstva zahraničných vecí a európskych záležitostí SR č. 147/2023 Z. z. a od 2. januára 2023 sú uverejnené na webovom sídle MD SR: <https://www.mindop.sk/ministerstvo-1/doprava-3/ministerstvo-doprava-3-preprava-nebezpecneho-tovaru/po-vnutrozemskych-vodnych-cestach/europska-dohoda-o-medzinarodnej-preprave-nebezpecneho-tovaru-po-vnutrozemskych-vodnych-cestach-adn/znenie-dohody-adn-s-ucinnostou-od-1-1-2023-71492>. | | | | | | | | | | |
| 1. **Dotknuté subjekty** | | | | | | | | | | |
| *Uveďte subjekty, ktorých sa zmeny predkladaného materiálu dotknú priamo aj nepriamo:*  Dopravný úrad, divízia vnútrozemskej plavby; prevádzkovatelia plavidiel; prevádzkovateľ verejných prístavov; užívatelia verejných prístavov; správca vodných tokov; člen posádky plavidla - vnútroštátny pomocný lodník; organizátori kvalifikačných kurzov na vodcu malého plavidla a účastníci týchto kurzov vrátane školiteľov; štátne orgány ochrany prírody a krajiny; usporiadatelia podujatí na vode. | | | | | | | | | | |
| 1. **Alternatívne riešenia** | | | | | | | | | | |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*  Žiadne.  Vzhľadom na aplikačnú prax a súčasný stav na úseku vnútrozemskej plavby nie je možné identifikovať iné, t. j. alternatívne riešenia k stanovenému cieľu. Návrh zákona zjednodušuje a odbremeňuje prevádzkovateľov plavidiel tam, kde je to možné pri ich činnosti a na druhej strane adekvátnym spôsobom – preventívne zapôsobí na dodržiavanie právnych predpisov na úseku vnútrozemskej plavby.  *Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*  Nulovým variantom sa nenapravia zistenia z aplikačnej praxe. | | | | | | | | | | |
| 1. **Vykonávacie predpisy** | | | | | | | | | | |
| *Predpokladá sa prijatie/zmena vykonávacích predpisov?* | | | | | | | **Áno** | | **Nie** | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* | | | | | | | | | | |
| 1. **Transpozícia/implementácia práva EÚ** | | | | | | | | | | |
| |  | | --- | | *Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.* | | **Áno  Nie**  *Ak áno, uveďte, ktorých vplyvov podľa bodu 9 sa goldplating týka:* | |  | | | | | | | | | | | |
| 1. **Preskúmanie účelnosti** | | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.*  *Uveďte kritériá, na základe ktorých bude preskúmanie vykonané.*  Preskúmanie účelnosti návrhu zákona bude vykonávané priebežne, najmä pri vyhodnocovaní nedostatkov zistených pri výkone štátneho odborného dozoru plavebnými inšpektormi Dopravného úradu a následne sa budú zohľadňovať praktické skúsenosti od adresátov, potreba precizovania právnej úpravy a pod. | | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.  \*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. | | | | | | | | | | |
| 1. **Vybrané vplyvy materiálu** | | | | | | | | | | |
| **Vplyvy na rozpočet verejnej správy** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | | Áno | |  | | Nie |  | | Čiastočne |
| **v tom vplyvy na rozpočty obcí a vyšších územných celkov** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | | Áno | |  | | Nie |  | | Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |  | | Áno | |  | |  |  | | Nie |
| **Vplyvy na limit verejných výdavkov** |  | | **Pozitívne** | |  | | **Žiadne** |  | | **Negatívne** |
| **Vplyvy na podnikateľské prostredie** |  | | **Pozitívne** | |  | | **Žiadne** |  | | **Negatívne** |
| z toho vplyvy na MSP |  | | Pozitívne | |  | | Žiadne |  | | Negatívne |
| Mechanizmus znižovania byrokracie  a nákladov sa uplatňuje: |  | | Áno | | |  |  |  | | Nie |
| **Sociálne vplyvy** |  | | **Pozitívne** | |  | | **Žiadne** |  | | **Negatívne** |
| **Vplyvy na životné prostredie** |  | | **Pozitívne** | |  | | **Žiadne** |  | | **Negatívne** |
| Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov |  | | Áno | |  | |  |  | | Nie |
| **Vplyvy na informatizáciu spoločnosti** |  | | **Pozitívne** | |  | | **Žiadne** |  | | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  | |  |  |  |
| **vplyvy služieb verejnej správy na občana** |  | **Pozitívne** | |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| *V prípade potreby uveďte doplňujúce informácie k identifikovaným vplyvom a ich analýzam.*  *Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).*  *Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.*  *V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.* |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*  Ing. Silvia Csöböková,  riaditeľka odboru vnútrozemskej plavby,  Ministerstvo dopravy SR  [silvia.csobokova@mindop.sk](mailto:silvia.csobokova@mindop.sk)  T: 02/59494509 alebo M: 0915 774244 |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.*   * + podnety z praxe a z verejných prístavov, podnety Dopravného úradu, výročné správy Dopravného úradu, register plavidiel vedený Dopravným úradom,   + konzultácie so spoločnosťou Verejné prístavy, a. s., ktorá podlieha výkonu akcionárskych práv zo strany Ministerstva dopravy Slovenskej republiky   + konzultácie s Dopravným úradom |
| 1. **Stanovisko Komisie na posudzovanie vybraných vplyvov z PPK č. 001/2025**   (v prípade, ak sa uskutočnilo v zmysle bodu 8.1 Jednotnej metodiky) |
| |  |  |  | | --- | --- | --- | | **Súhlasné** | **Súhlasné s návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:**  Komisia neuplatňuje k materiálu žiadne pripomienky ani odporúčania. |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky) |
| |  |  |  | | --- | --- | --- | | **Súhlasné** | **Súhlasné s  návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |